Regno de Elleore

Le Regno de Elleore es un micronation situate sur le insula de Elleore in le Fjord de Roskilde, al nord de Roskilde sur le insula danese de Selandia.  John Ryan, Simon Sellars and George Dunford. Micro Nations – The Lonely Planet Guide to Home-Made Nations. Lonely Planet. 2006.   Le linguas official es danese e interlingua.

Historia

Durante le occupation german de Danmark in le Secunde Guerra Mundial, le insula esseva acquirite per un gruppo de maestros de schola de Copenhagen in 1944 pro uso como campamento estive.Sellars, Simon "Kingdom of Elleore" Simonsellars.com. Accedite in januario 2012.  Illes proclamava humorosemente le "independentia" del insula como Regno como un parodia legier del structura governamental e traditiones regal de Danmark. Le maestros assere que le ancestria del regno es traciabile a un "societate monastic de monachos irlandese qui arrivava in le medio del decime seculo". 

Ante 1944, le insula esseva cognoscite principalmente como le loco ubi le film controversial Løvejagten esseva registrate in 1907.

Numerose traditiones peculiar al regno ha evolvite durante le decennios subsequente, incluse le interdiction del roman Robinson Crusoe e le uso del "Hora Standard de Elleore" que es in retardo de 12 minutas sur le hora danese. Multe nomines de locos sur le insula, le "governamento" del regno e le titulos assumite per su "nobilitate" es parodias del equivalentes danese.

Le regno ha emittite plure timbros e monetas.

Geographia e demographia

Le dimension estimate del insula es circa 15000 metros quadrate.

Elleore non es habitate excepte durante un reunion annual de un septimana assistite per dozenas de su "citatanos" e cognoscite como le "Elleuge" (que significa "septimana Elle"). Le ceremonia de intronisation del monarcha regnante ha loco durante iste evento.

Le pretendite capital es le urbe de tentas de Maglelille, erigite unicamente durante le septimana de habitation.

Reges e reginas de Elleore

Elleore ha habite sex monarchas desde su inception.
 Erik I (1945–1949)
 Leo I den Lille (1949–1960)
 Erik II den Storartede (1961–1972)
 Leo II den Folkekære (1972–1983)
 Leodora den Dydige (1983–2003)
 Leo III (2003–present)

Referentias

Ligamines externe
 Sito web official
 Catalogo de monetas emittite per le Regno de Elleore

Categoria:Micronationes